**НАСТАВНО-НАУЧНОМ ВЕЋУ**

**ФИЛОЗОФСКОГ ФАКУЛТЕТА**

**БЕОГРАД**

**ИЗВЕШТАЈ КОМИСИЈЕ ЗА РЕИЗБОРДРМАРИНЕ ВИДЕНОВИЋ**

**У ЗВАЊЕ НАУЧНИ САРАДНИК**

Наставно - научно веће Филозофског факултета донело је, на седници одржаној 14. маја 2021. године, одлуку да се покрене поступак за **реизбордр Марине Виденовић са Института за психологију у звање научни сарадник**. Наставно - научно веће je на истој седници формирало комисију за припрему извештаја о кандидаткињи. Комисија је извештај сачинила према критеријумима изложеним у *Правилнику о поступку и начину вредновања и квантитативном исказивању научно-истраживачких резултата истраживача*, објављеном у Службеном гласнику РС(број 159 од 30. децембра 2020.).

Комисија је прегледала конкурсну документацију, анализирала професионалну делатност кандидаткиње, као и њене научне и стручне радове. На основу тога, комисија подноси следећи извештај, као и предлог који из те анализе следи.

**Основни подаци о биографији и професионалном развоју др Марине Виденовић**

Марина Виденовић (девојачко Милићевић), рођена је 11.априла 1979. године у Београду.Филозофски факултет уписује 1998. године, као редован студент психологије. Током студија остварила је запажено академско постигнуће.Дипломитрала је психологију 2003. године са просечном оценом 9,39 (дипломски рад 10) под менторством професорке Ксеније Радош. Потом се, током 2005.године, као стипендиста Министарства науке, укључује у пројект Филозофског факултета „Процеси формирања нових компетенција и образаца понашања у друштву које се мења“.

Почетком 2006.године запослила се на Институту за психологију као истраживач-приправник на пројекту Министарства науке „Психолошки проблеми у контексту друштвених промена”. Касније је унапређена у звање истраживач-сарадник, и наставила је своје ангажовање на пројекту Министарства просвете, науке и технолошког развоја, под називом „Идентификација, мерење и развој когнитивних и емоционалних компетенција важним друштву оријентисаном на европске интеграције”.

У новембру 2015. године је докторирала из области развојне психологије са темом „Опијње у адолесценцији: значење активности и контекст испољавања“ код ментора проф. др Александра Бауцалаи стекла звање доктор наука – психолошке науке.У звање научни сарадник унапређена је у новембру2016. године.

Од 2018. члан је редакције водећег националног часописа *Психолошка истраживања*, а од 2019 је заменик главног уредникау истом часопису. Рецензент је за већи број међународних и националних часописа. Тренутно уређује тематски број овог часописа под називом „The COVID-19 Pandemic through the Lens of Education“.

Од 2020. године председник је програмског и организационог одбора међународног скупа *Empirical studies in psychology* који се одржава у Београду на Филозофском факултету преко две и по деценије.

Била је главни аналитичар у ПИСА студији за 2018 годину.

Током петнаестогодишњег истраживачког рада у области психологије (пре свега развојне и психологије образовања) учествовала је у реализацији великог броја истраживачких пројеката и то свих пројеката које је у Институту за психологију финансирало Министарство за науку, али и других пројеката који су реализовани у Институту, а наручиоци и финансијери су биле друге организације (домаће и стране).

**Анализа радова који су објављени од избора у звање (2017-2021)**

Истраживачка интересовања М. Виденовић окренута су ка двема међусобно повезаним областима, а то су развојна психологија и психологија образовања.

Бавећи се проблемима у вези са наставом математике, ауторка објављује један коауторски чланак заједно са Ј. Радишић и А. Бауцал у међународном часопису*Психологија*под називом *Distinguishing successful students in mathematics – A comparison across European countries.* Рад представња секундарну анализу ПИСА података из 2012 године.Анализирани су фактори који издвајају ученике успешне у математиции оне који то нису. Подаци су поређени кроскултурално,у 17 европских земаља. У ову сврху примењена јехијерархијска кластер анализа варијабли математичке анксиозности, постигнућа ученика и перцепције математичке ефикасности ученика, математичког селф-концепта и интринзичке мотивације.Резултати показују разлике у факторима који су битни за успехученика у математици у зависности од тога да ли су скорови математичке писмености иматематичке анксиозности укључене земље изнад или испод просека ОЕЦД-а.Социоекономско и културно порекло ученика, као и искуство са формалним математичким задацима су фактори којису битни у свим испитиваним земљама док је на пример, дисциплина битна само у земљама у којима је ниже постигнуће на скали математичке писмености.

У чланку *Mathematical literacy and assessment: Differences between the PISA study paradigm and mathematics teachers’ conceptions*објавњеном у страном часопису *Мalta Review of Educational Research*кандидаткиња се заједно са коауторкама М. Дабић Боричић и И. Вулић, бави перцепцијама наставника математике о разликама у задацима са којима се сусрећу ученици из Србије и захтевима који се пред њих постављају у оквиру ПИСА студије. Наиме, ученици из нашег образовног система у сваком ПИСА циклусу показују значајно ниже постигнуће од постигнућа у ОЕЦД земљама. Један од разлога јесте и у различитим приступима при провери знања. Чланак представља даљи рад на саопштењу које објављено на међународној конференцији у Малти.

Током овог временског периода, кандидаткиња наставља своје раније интересовање за испитивањекарактеристике свакодневице адолесцената и психолошких ефекти учешћа у појединим активностима. Објављује коауторски рад са Ј. Пешић у *Зборнику Института за педагошка истраживања,* часописумеђународног значаја верификованог посебном одлуком,под називом *Слободно време из перспективе младих: квалитативна анализа временског дневника средњошколаца*. У овом раду, анализирају се и интерпретирају резултати добијени специфичном техником, такозваним ретроспективним временским дневником(на основу описа испитаника о протеклом радном дану и суботи издваја се време проведено у појединим актиностима), што представља новину у домаћим истраживањима.Такође, због своје захтевности у анализи, ова техника је, иако информативнија и поузданија у односу на упитничке, мање присутна и у страним истраживањима и указује на отвореност кандидаткиње за иновативна методлошка решења.У литератури је присутна подела на активно и пасивно слободно време. Ауторке испитују на који начин средњошколци доживљавају активности у које су укључени током слободног времена и да ли је, на основу њихове перцепције, оправдано правити ову разлику. Подаци су анализирани применом квалитативне методологије, користећи тематску анализу садржаја. У истраживању је укључен узорак од 922 средњошколца, из свих статистичких региона. Добијени подаци указују да ваннаставне и хоби активности средњошколци значајно чешће описују као ментално захтевне и важне за развој компетенција и идентитета, у поређењу са активностима које спадају у пасивно-релаксирајућу доколицу, а уз које се чешће наводе позитивни коментари о мотивационој вредности. Тиме је потврђено да млади праве разлику између активног и пасивног слободног времена, доживљавајући их као дистинктивне искуства.Импликације налаза разматране су из перспективе позитивног развоја младих.

Бавећи се слободним временом младих и покушавајући да га доведе у везу са трајнијим диспозицијама, као што су вредности, М. Виденовић објављује рад у коауторству са И. Степановић Илић и Н. Петровић под називом *Leisure Patterns and Values in Adolescents from Serbia born in1990: An Attempt at Building a Bridge between the Two Domains.* Рад је обвјављен у часопису *Serbian Political Thought* који је часопис међународног значаја верификованпосебном одлуком. У раду се емпиријски проверава веза између различитих образаца слободног времена и вредности адолесцената. Испитивање ове теме доприноси бољем разумевању слободног времена младих и његовог значаја и повезаности са унутрашњим диспозицијама и ширим социјалним контекстом. Успешно бављење овим истраживачким питањем говори у прилог истраживачкој зрелости кандидаткиње због које успева да повеже две удаљеније истраживачке области. Узорком је обухваћено преко 2 000 адолесцената из девет различитих градова широм Србије. Анализирани резултати говоре у прилог постојању претпостављене везе.

Доприносећи даље области позитивног развоја младих, кандидаткиња у коауторству објављује монографију националног значаја под називом *Хранитељство и добробит адолесцената.* У књизи су представљени резултати велике студије у којој су анализирани различити аспекти добробити адолесцената и релевантни фактори. Упоређиване су две групе адолесцената, они који су на хранитељству и они који су њихови парњаци, односно иду у исту основну односно средњу школу. Студија по броју укључених адолесцената на хранитељству представља најобухватнији истраживачки поступак до сада, што говори у прилог томе да се ради о драгоценом извору за планирање политика заснованих на подацима, али и упознавању специфичности ове групе. У студији су анализирани и поређени налази добијени квалитативном и квантитативном методом што омогућује откривање суптилних механизама који смањују шансе за добробит адолесцената на хранитељству. Комбиновање квалитативног и квантитативног методолошког приступа у оквиру мешовитог метода показује да кандидаткиња влада широким дијапазоном истраживачких метода и техника које прилагођава предмету испитивања.

Значајна тема у истраживачком опусу кандидаткиње јесте везана за релевантну тему из псхологије образовања, а то је прерано напуштање образовног система. Из ове области кандидаткиња објављује два рада у тематском броју водећег националног часописа и два рада у часопису међународног значаја верификованог посебном одлуком.

У коауторском чланку (коаутори И. Степановић Илић и З. Крњаић) под називом *Dropping Out: What Are Schools Doing To Prevent It?*објављеном у међународном часопису верификованом посебном одлуком министратсва *Serbian Political Thought,* кандидаткиња подвргава квалитативној анализи одговре запослених у школи, прикупљених током дубинских интервјуа и фокус група. Теоријски оквир који се користи у раду превремено напуштање школовања посматра као резултат социјалног и академског удаљавања ученика од школског живота. Запослени у школи истичу недостатак сарадње између различитих система као препреке ка успешном решавању овог проблема. Такође, анализа показује недостатак системског решења који доводи до тога да интервенција које предузима образовни систем има облик псеудо помоћи и чак представља кршење законских регулатива, на пример, наставници оправдавају неоправдане изостанке или поклањају оцене и то доживљавају као помоћ ученику. С друге стране, ученик остаје ускраћен за развој оних вештина које ће му бити потребне за сналажење на савременом тржишту рада.

У тематском броју водећег националног часописа *Психолошка истраживања* М. Виденовић објављује два рада посвећеног истој области.У првомпод насловом *Familial and individual reasons for student dropout: schools’ perception,*кандидаткиња заједно са коауторком Љ. Лазаревићиздваја тематском анализом, разлоге који ученици наводе у полуструктурисаном интервју као оне који су допринели да напусте школовање. Међу њима су: малолетничка трудноћа, преузимање бриге о родитељима на себе, појава проблематичног понашања (крађе, туче..) и слаба мотивација за учење и завршавање школе.

У другом чланку у оквиру истог тематског броја, под називом *Student dropout in primary and secondary education in the Republic ofSerbia*, у коауторству са К. Крстић и И. Степановић Илић бави се одређењем и проблемимапраћења осипања на основношколском и средњошколском нивоу. Овај рад анализираразличите дефиниције осипања и проблеме праћења ученика који одустају од школовањакоји проситичу разматрајући разлике у примењеним критеријумима, што се опетодражава на третирање осипања у образовном контексту. Посебан допринос рада чинианализа података о стопама осипања на различитим образовним нивоима, као и критичкаанализа мера усмерених ка њиховом смањењу.

Бавећи се истом облашћу, М. Виденовић фокус помера са проблема прераног напуштања основног и средњошколског образовања, на проблем напуштања универзитетског образовања. Бавећи се овом темом објављује чланак у коауторству са И. Степановић Илић, К. Крстић и О. Тошковић, под називом *Осипање на нивоу високог образовања у србији: анализа мерења осипања, налаза истраживања и мера превенције*у часопису *Зборник института за педагошка истраживања*. Осипање у високом образовању привлачи велику пажњу јер представља како губитак за појединца тако и за друштво у целини. Циљ истраживања био је: анализа постојећих начина мерењаи праћења осипања у високом образовању у Србији, преглед истраживања оузроцима, доступним сервисима за студенте под ризиком од напуштања факултета и мерама превенције. Коришћене су разноврсне истраживачкетехнике: анализа статистика, преглед литературе, квалитативна анализа садржаја. Резултати указују на то да не постоји системска стратегија друштва усмерена ка решавању овог проблема, па не постоји прихваћена дефиниција осипања,нити званичне статистике о његовој стопи, а сервиси за студенте су спорадични и недовољно видљиви.

Кандидаткиња је одржала позивно предавање под називом *Storm and wellbeing of adolescence in Serbia*разматрајући најновије налазе о адолесценцији као периоду „буре и олује“ кога одликује веће учешће у ризичним понашањима, лошији одоси са родитељима, већи ризик од развоја депресивности. Бављење овом темом има велику релевантност за психлогију адолесценције и представља наставак рада који је започет у докторској дисертацији.Рад је објављен у целини у зборнику радова са скупа *Empirical studies in psychology*.

Кратко ћемо анализирати најзначајније научне продуктекандидаткиње и приказати их поштујући редослед категорија научних продука.Марина Виденовић је од избора у звање научни сарадник, објавила један чланак у међународном часопису, четири у часописима међународног значаја верификованих посебном одлуком, два у водећен часопису националног значаја и једну монографију националног значаја.Учествовала је на бројним научним конференцијама, у земљи и иностранству.Једно позивно предавање и два рада са међународних скупова су штампана у целини.

Цитираност радова:

Према доступним подацима, радови M. Виденовић су цитирани 122 пута, h-индексје 7, а i10 индекс je 5. Сви радови које овде анализирамо, наведени су у *Библиографији радова* коју је М. Виденовић приложила (Прилог). Уз сваки рад наведени су комплетни библиографски подаци, категорија и износ бодова према систему за вредновање радова који је објављен у Службеном гласнику РС(број 159 од 30. децембра 2020.).

Рад на пројектима

Као професионални истраживач у области психологије,М. Виденовић јеу наведеном периоду била укључена у већи број националних и међународних пројекта.Реч је о домаћим и међународним истраживачким пројектима који су се бавили важним темама из области когнитивног развоја, образовања, социјализације младих. Од 2017. учествују у међународном пројекту Development of Е-learning materials који реализује Институт за психологију у сарадњи са HELVETAS Swiss Intercooperation, Креативним центром и издавачким кућама из Швајцарске. Пројекат јеусмерен на креирање и тестирање електронских додатака за ученике основно – школског узраста.

У периоду 2017 - 2020. године ангажована је на међународном пројекту Supporting University Students At Risk of dropping out (SunStАR) у оквиру програма Erasmus+ Programme Key Action 2 (Project number: 2017-1-PT01-KA203-035840). Пројекат је подржан од стране Европске комисије и на њему учествују тимови из Португала, Немачке, Грчке и Србије. Марина Виденовић је део тима из Србије испред Универзитета у Београду. Пројекат је посвећен анализи фактора одустајања од школовања на нивоу високог образовања и креирању мера подршке за смањење стопе осипања.

Између 2017-2019 учествује у пројекту *Standardization of the ASQ for its introduction into the pediatric practice in primary health centers in Serbia and validation of standards for early childhood development in Serbia*Фонда за отворено друштво у Лондону, заједно са Удружењем педијатара. Пројекат је био организован како би се стандардизовао инструмент Ages & Stages kojи је намењен скринингу деце раног развоја и раном откривању развојних кашњења,и примењиван је у великом броју земаља. Пре овог истраживања педијатри нису имали ни један инструмент намењен раној идентификацији развојних кашњења што је утицало на касно откривање и мање ефикасну интервенцију, па је практични допринос овог пројекта јасан. Такође, истраживање представља и велики научни допринос јер је на репрезентативом узорку родитеља испитивана њихова перцепција развоја детета, али и начин на који они подстичу развој. Кандидаткиња је у овом пројекту била руководилац истраживачког тима Института за психологију.

У периоду 2017-2020 руководи пројектом УНИЦЕФ-а *Towards Ending Child Marriage in Serbia.* Циљ пројекта је био да се лонгитудинално прате девојке које живе у ромским насељима и под великим су ризиком од напуштања школовања и/или преране удаје,како би се идентификовали фактори који се могу повезати са овим исходом. Квантитативна лонгитудинална истраживања ове тематике су јако ретка и представљају истраживачки изазов јер је до узорка одговарајуће величине често тешко доћи, а ризик од осипања је велики.М. Виденовић је била руководилац овог пројекта.

Током 2017-2018 учествује као истраживач у пројекту које финансира УНИЦЕФ под називом *Research on Adverse Childhood Experience in Serbia.* Пројекат представља значајан истраживачки подухват у којем је на репрезентативном узорку грађана Србије испитивано присуство неповољних искустава у детињству. У овом пројекту М. Виденовић је учествовала у фази креирања истраживачког дизајнаи анализи и тумачењу резултата. Теоријски оквир и резултати студије су приказани у књизи:

Пејовић Милованчевић, M., Тошковић, O., Костић, M., Лазаревић,Љ., Мандић Маравић, В., Митковић Вончина, М., Радосављен Кирћански, Ј., Стојковић, А., Виденовић, М. (2019). *Студија негативних искустава у Србији: АЦЕ студија.* Србија, УНИЦЕФ.

Током 2019. године учествује у пројекту који реализује ОЕЦД Париз са Open Society Fundation под називом *PISA 2018 Lead Analyst Programme.* Циљ пројекта био је обука истраживача за анализу и писање извештаја са ПИСА циклуса 2018. Као резултат пројекта написан је национални извештај ПИСА 2018 студије у којем су, осим основних резултата о постигнућу ученика на скалама писмености, приказане и секундарне анализе као и предлози за креирање политика заснованих на подацима. Резултати су објављени у књизи:

Виденовић, М., Чапрић, Г. (2020). *ПИСА 2018: Извештај за Републику Србију*. Министарство просвете, науке и технолошког развоја Републике Србије

Од 2018 до 2019. учествује у пројекту *Improving the quality of foster-care through generating knowledge and debate on the wellbeing of adolescents in care*коју реализује УНИЦЕФ. У оквиру пројекта анализиране су психолошке добробити младих на хранитељству, као и фактори који доприносе њиховом унапређењу.

Од 2019. до 2020. учествује у пројекту УНИЦЕФ-а под називом *Испитивање дисциплинских пракси родитеља у Србији.* Циљ истраживања је био да се испитају у којој мери родитељи из Србије користе различите дисциплинске праксе. М. Виденовић је учествовала у осмишњавању методлогије, интерпретацији и писању резултата. Узорак родитеља је био репрезентативан. Резултати представљају драгоцен извор података за креирање политика усмерених ка смањењу насилног дисциплиновања и објављени су у књизи:

Грујичић, Р.,Лазаревић, Љ., Мандић Маравић, В., Митковић Вончина, М., Радановић, А., Радосављев Кирћански, Ј., Виденовић, М. (2020). *Истраживање примене васпитне дисциплине над децом у породици у Србији*. Београд: Институт за психологију, Београд.

Остале релевантне активност

У наведеном временском периоду, М. Виденовић је била прво уредник, а онда зааменик главног уредника часописа *Психолошка исттраживања.*

У периоду од последњег избора, М. Виденовић је рецензирала радове за међународни часописе*Психологија*, *European Journal of Psychology of Education*, *Зборник Института за педагошка истраживања*као и радове за националне часописе *Communication & Media*и *Специјална едукација и рехабилитација*.

Рецензирала је радове за скуп *26. научној конференцији „педагошка истраживања и школска пракса“:Квалитативна истраживања кроз дисциплине и контексте: осмишљавање сличности и разлика* и била члан програмског одбора.

Председник је програмског одбора међународног скупа *Empirical studies in psychology*и учествовала је у уређивању зборника радова у целини са истог скупа.

Активан је члан Лабораторије за развојну психологију у којој менторише истраживачке радове студената. Била је у комисији за одборану једног мастер рада, као и за одбрану теме једног мастер рада.

**Закључак и предлог**

Квантитативна анализа научних продуката др Марина Виденовић показује да кандидаткиња има УКУПНО **44,7** бодова и то у следећим категоријама:

М23 –4 бодова

М24 – 15,3 бодова

М29в - 3 бода

М31 – 3,5 бода

М33 – 1,8 бодова

М34 – 4,8 бодoва

М36 – 1.5 бода

М42 – 3,5 бода

М51 – 6 бодова

М63– 0,9 бода

М64 – 0,4 бодова

У категорији радова

**(М10+М20+М31+М32+М33+М41+М42+М43+М44+М45+М51+М52)** има **37.1** бодoва и то у следећим категоријама:

М20 – 22.3 бода

М31 – 3,5 бода

М33 – 1,8 бодова

М42 – 3,5 бода

М51 – 6 бодова

У категорији радова **(М11+М12+М21+М22+М23+М24+М31+М41+М42+М51)** има **32.3** бодова и то у следећим категоријама:

М23 – 4 бода

М24– 15,3 бодова

М31– 3,5 бодова

М42 – 3,5 бодова

М51 – 6 бодова

На основу података о професионалном развоју др Марине Виденовић и научној продукцији, као и на основу анализе вредности научних радова и доприноса развоју области развојне, социјалне и психологије образовања, сматрамо да је кандидаткиња испунила формалне услове (1. Укупан број бодова знатно прелази број бодова неопходан за звање научног сарадника, што је случај и са појединачним категоријама које Министарство сматра релевантним за стицање научних звања; 2. Учествовала је на домаћим и иностраним пројектима; 3. Руководила је пројектима; 4. Учествовала је у комисијама за одбрану тезе масер рада и мастер рада; 5. Има цитиране радове; 6.Заменик је главног уредника у часопису *Психолошка истраживања;* 7. Председник је програмског и организационог одбора међународног скупа; 8. Председник је програмског одбора националног скупа;9. Учествовала је на домаћим и међународним скуповима; 11. Рецензирала је научне радове за часописе од међународног и националног значаја; 12. Рецензирала је радове за скупове) и садржинске услове (квалитет радова и самосталност у научно-истраживачком раду) за избор у звање НАУЧНИ САРАДНИК у Институту за психологију Филозофског факултета у Београду.

у Београду, 23. мај 2021.године

КОМИСИЈА

1. др Ксенија Крстић, ванредни професор

Филозофски факултети у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Ивана Степановић Илић, доцент

Филозофски факултети у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Зора Крњаић, виши научни сарадник

Филозофски факултети у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. др Ивана Михић, ванредни професор

Филозофски факултет, Универзитет у Новом Саду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_